Text file: 5590.txt
author: Anonimni uporabnik
downvotes: 20
end consideration date: 2014-03-15
id: '5590'
number comments: 8
number views: 2946
proposal type: Odziv pristojnega organa
response: "Odziv Ministrstva za izobra\u017Eevanje, znanost in \u0161port\nPri maturi\
  \ se preverjajo cilji izobra\u017Eevanja in tisto znanje, ki ga je treba obvladati\
  \ za nadaljnji \u0161tudij na univerzi. S petimi obveznimi predmeti in z mo\u017E\
  nostjo opravljanja nekaterih izpitov na dveh ravneh zahtevnosti se lahko dose\u017E\
  e primerno razmerje med \u0161irino in poglobljenostjo znanja v skladu s sposobnostmi,\
  \ interesi in \u0161tudijskimi namerami kandidata.\nGlede na zasledovanje cilja\
  \ po spodbujanju razvoja sposobnosti re\u0161evanja problemov, matematika v povezavi\
  \ z razvojem logi\u010Dnega mi\u0161ljenja ne sodi med izbirni del splo\u0161ne\
  \ mature, kot pri tujem jeziku, ki se ga za\u010Dnemo u\u010Diti \u017Ee v osnovni\
  \ \u0161oli in nadaljujemo njegovo u\u010Denje tudi v srednji \u0161oli, kar omogo\u010D\
  a kvalitetnej\u0161e izobra\u017Eevanje na terciarni ravni, ki lahko poteka na bistveno\
  \ vi\u0161ji ravni. Matura je eksterni dr\u017Eavni izpit, ki se opravlja po vnaprej\
  \ dolo\u010Denih pravilih in postopkih ter predpisanih programih in vsebinah, o\
  \ katerih odlo\u010Da pristojni strokovni svet, s \u010Dimer se zagotavlja strokovnost\
  \ na posameznem podro\u010Dju vzgoje in izobra\u017Eevanja.\nOb vsakoletnem izvajanju\
  \ mature se pojavljajo tudi razne pobude po spremembah oziroma posodobitvah posameznih\
  \ delov mature oziroma celotni maturi, vendar je ob tem potrebno imeti v mislih\
  \ celoten sistem izobra\u017Eevanja, kar pomeni vpis v srednjo \u0161olo, izvedbo\
  \ izobra\u017Eevalnih programov in vpis v terciarno raven izobra\u017Eevanja.\n\
  Vsekakor je prenova mature zahteven proces, saj mora zagotoviti kakovosten zaklju\u010D\
  ek srednje\u0161olskega splo\u0161nega izobra\u017Eevanja in hkrati dati dobro podlago\
  \ za nadaljnje izobra\u017Eevanje. Postopek spremembe katerega koli dela izobra\u017E\
  evalnega sistema je zahteven in dolgotrajen, saj vklju\u010Duje veliko dejavnikov\
  \ in dele\u017Enikov, kar pa seveda ne pomeni, da ni odprt za morebitne pobude in\
  \ spremembe."
response date: 2017-03-14
response due date: null
sent date: 2014-02-14
title: Matematika na maturi
upvotes: 23
url: https://predlagam.vladi.si/predlog/5590
